# Leeston

Leeston és una petita ciutat amb una població de 1.299 habitants a la planes de Canterbury a l'illa del Sud de Nova Zelanda. Es troba a 37 quilòmetres al sud-oest de Christchurch, entre la vora del llac d'Ellesmere i la desembocadura del riu Rakaia.

## Facilitats i economia

La ciutat és un centre de servei de l'agricultura, però té a més un supermercat, escoles, esglésies, hospital (per a les persones d'edat només) i una petita piscina oberta. El consell del districte de Selwyn compta actualment amb una oficina de servei a Leeston, després que la seu es traslladés a Rolleston. Compta amb un hotel amb un pub.

## Demografia

Segons el cens neozelandès del 2006 Leeston té 1.299 habitants, el qual representa un augment del 8,3% (99 persones) des del cens del 2001. El creixement poblacional de Leeston és significativament més gran que Nova Zelanda en general.6 Es preveu que la població sigui creixent igual o més amb els terratrèmols de Canterbury de 2010 i de 2011.

## Clima

Paràmetres climàtics mitjans de Leeston :
| Mes | Gen. | Feb. | Mar. | Abr. | Mai. | Jun. | Jul. | Ago. | Set. | Oct. | Nov. | Des. | Anual |
| Temperatura diària màxima °C (°F) | 22 (71,6) | 22 (71,6) | 20 (68) | 17 (62,6) | 14 (57,2) | 12 (53,6) | 11 (51,8) | 12 (53,6) | 15 (59) | 17 (62,6) | 19 (66,2) | 21 (69,8) | 16,8 (62,2) |
| Temperatura diària mínima °C (°F) | 12 (53,6) | 12 (53,6) | 10 (50) | 7 (44,6) | 4 (39,2) | 1 (33,8) | 1 (33,8) | 2 (35,6) | 4 (39,2) | 6 (42,8) | 8 (46,4) | 10 (50) | 6,3 (43,3) |
| Precipitació total mm (polzades) | 16,5 (0,6) | 12,7 (0,5) | 17 (0,7) | 18,6 (0,7) | 18,8 (0,7) | 20,5 (0,8) | 18,6 (0,7) | 21,1 (0,8) | 16,2 (0,6) | 13,4 (0,5) | 15,6 (0,6) | 19,3 (0,8) | 208,3 (8,2) |
| Font: World Weather Online ||||||||||||||

## Política

Nacionalment, Leeston es troba a la circumscripció electoral general de Selwyn i a la circumscripció electoral maori de Te Tai Tonga de la Cambra de Representants de Nova Zelanda.
Selwyn es considera en general una circumscripció conservadora i que sovint vota pel Partit Nacional. Des de les eleccions de 1946 ha guanyat sempre el Partit Nacional, i mai ha guanyat el Partit Laborista; des de les eleccions de 2008 ha guanyat dues vegades Amy Adams. En les eleccions de 2011 Adams guanyà amb el 69,14% del vot de la circumscripció.
Te Tai Tonga, en canvi, és una circumscripció més liberal i varia entre candidats del Partit Laborista i el Partit Maori. Actualment aquesta circumscripció és representada per Rino Tirikatene del Partit Laborista. En les eleccions de 2011 sortí victoriós amb el 40,62% del vot, quedà prop del 31,79% que rebé el candidat Rahui Katene del Partit Maori.

## Referències

* ↑ (anglès) «Distance between Leeston (New Zealand) and Christchurch (Canterbury, New Zealand)». Globefeed.com. [Consulta: 15/07/2012.]
* ↑ (anglès) «QuickStats About Leeston». Statistics New Zealand. [Consulta: 15/07/2012.]
* ↑ (anglès) McDonald, Liz: «Canterbury house values up outside city». Stuff.co.nz. [Publicació: 12/08/2011.] [Consulta: 15/07/2012.]
* ↑ (anglès) «Leeston, New Zealand Weather Averages». World Weather Online. [Consulta: 15/07/2012.]
* ↑ (anglès) «Official Count Results – Selwyn Arxivat 2012-01-03 a Wayback Machine.». Elections New Zealand. [Consulta: 15/07/2012.]
* ↑ (anglès) «Official Count Results – Te Tai Tonga Arxivat 2013-02-08 a Wayback Machine.». Elections New Zealand. [Consulta: 15/07/2012.]

## Vegeu també

* Daniel Carter, jugador de rugbi a 15 que anà a escola a Leeston

## Enllaços externs

* (anglès) Pàgina web oficial de Leeston